hayleebabe1959evl7's Kik Usernames Profile
Kik Username for hayleebabe1959evl7
You must be logged in to view kik username for hayleebabe1959evl7.
hayleebabe1959evl7 did not fill this out.
hayleebabe1959evl7 is 23 years old. Anderkant van die wêreld (8) – Perdebytjie se nes
Posted on Oktober 28, 2017 Oktober 28, 2017 deur perdebytjie
Anderkant van die wêreld (8)
Die volgende dag spoeg die boot ons uit op die hawe van Whittier…
Dis ‘n dorpie waar omtrent al die inwoners (ongeveer 218) onder een dak in een veertien verdieping gebou woon. Dis ‘n ou
weermagbarak wat dateer uit 1956.
In die gebou, bekend as Begich Towers, is ‘n polisiestasie, burgermeester se kantoor, kliniek, kerk, winkel en wassery. Daar is ook ‘n klein hotel, konferensiekamer en speelplek met ‘n binnenshuise swembad in die gebou.
Daar is nog ‘n groot gebou, wat in 1953 deur die weermag opgerig is, maar dis toegemaak en staan verlate..nogal spookagtig! Dit was eens op ‘n tyd die grootste gebou in Alaska…
Die enigste manier om by hierdie “Town Under One Roof” te kom, is per boot of deur ‘n ses kilometerlange eenrigting treintonnel vanaf die binneland. Die ingang van die tonnel, waar mens baie lank wag, want ‘n trein moet daardeur en ook voertuie van die anderkant af. Dis uitstekend georganiseer en werk met ‘n robotstelsel en bane vir verskillende soorte voertuie.
In die winter val omtrent 6,35m sneeu en heers winde van 96 km per uur! Die weer is so verskriklik,dat die kinders deur ‘n tonnel vanaf die Begich Towers, skool toe moet pendel.
Die tonnel gee mens ‘n kwaai gevoel van bedruktheid en ek was maar te bly toe die lig voor in die tonnel verskyn!!
Hiervandaan ry ons deur pragtige landskappe na Anchorage…
waar ons die fotografiegroep, waarmee ons wildernis toe gaan, ontmoet.
Ons verken Anchorage en eet lekker saam met ou vriende van ‘n vorige toer..
Anchorage is maar ‘n valerige plek, maar die omgewing is asemrowend mooi. Uitsig uit ons hotelkamer…
38 Replies to “Anderkant van die wêreld (8)”
Oktober 28, 2017 om 8:07 vm
Dis baie interessant – in daardie dorp skinder hulle seker dat dit bars, want almal ken almal. Dit laat ‘n mens wonder waarom mense in so ‘n plekkie woon en ek het nou eers gaan oplees oor die dorpie. Dis darem lekker sat jy sulke plekkies eerstehands kon ervaar.
Oktober 28, 2017 om 4:51 nm
Ek wonder ook hoekom mens daar wil woon. Dit was hoogsomer toe ons daar was en kyk hoe lyk die weer.Toe ons vir die busbestuurder vra of daar beter dae is, het hy gesê “it is as good as it gets”!
Oktober 28, 2017 om 5:26 nm
Ek dink hulle word so gewoond daaraan dat ons weer hulle sal uitroei. Ek sien baiekeer dat die Amerikaners kla hulle verlang na die winter en die sneeu *bibber*
Oktober 28, 2017 om 5:56 nm
Dit hang seker maar af waaraan jy gewoond is.Al wat ek weet, ek was naderhand verskriklik depressief omdat ons selde die son gesien het!
Oktober 28, 2017 om 5:59 nm
Ek voel ook so en ons weer is nie naasteby so erg nie! Ons kry glo van Dinsdag af ‘n bietjie son hier. Ek gaan kaalgat op die strand ronddans. Kom bail my asseblief uit as ek in die tronk beland.
Oktober 28, 2017 om 6:02 nm
Hahaa…ek dink ek gaan Dinsdag daar wees om dit te aanskou!
Oktober 28, 2017 om 10:34 vm
Very cool. Living in Finland, these photos are interesting to see. Happy and safe travels.
Oktober 28, 2017 om 4:47 nm
Oktober 28, 2017 om 11:35 vm
In zo’n gebied, hoe prachtig ook, zou ik echt niet kunnen overleven. Geef mij maar meer warmte… Er zitten toch wat foto’s bij die doen denken aan het oude Sovjet-regime…
Nee wil ook nie daar woon nie! Dis pure weermag uit die vyftigerjare…dit gee my bietjie rillings,Paul.
Oktober 28, 2017 om 4:39 nm
Sjoe dis interessant! ‘n Hele dorpie onder een dak. Gesellig!
Oktober 28, 2017 om 4:45 nm
Dink hoe baklei en skinder die spulletjie!
Oktober 28, 2017 om 5:52 nm
En partie! 😁💃
Dis seker maar ‘n flouerige partie😄😄
Oktober 28, 2017 om 6:44 nm
Kan prachtig zijn om te bezoeken maar zou er niet willen wonen.
Oktober 28, 2017 om 7:00 nm
Beslis nie woon nie!
Oktober 28, 2017 om 7:35 nm
Dina, is dit nie ń effe depressiewe wêreld nie? Met al die aanmekaar koue en vervoer uitdagings. Of ervaar die mense daar dat hul lewens doodnormaal is?
Oktober 28, 2017 om 8:17 nm
Vir my is dit depressief,maar ek dink dis maar hul leefwêreld en dis al wat hulle ken.
Oktober 28, 2017 om 7:49 nm
Dat is niet een olek die op mijn verlanglijst staat. Het lijkt me somber.
Oktober 28, 2017 om 8:19 nm
Baie interessante wêreld,Eveline. Dit was ‘n goeie ervaring om te sien hoe dit daar lyk en hoe mense leef.
Oktober 29, 2017 om 7:42 vm
Daardie depressie wat gepaard gaan met dae sonder son maak my hier met tye baie terneergedruk, maar wat kan mens doen as dit jou blyplek is. Gelukkig is daar goeie verwarming en gumboots as dit reën en trietsig is. Ek dink die mense daar weet ook nie van beter nie omdat hul daar groot geword het. Is maar soos in die woestyn ook. Daardie ses km tonnel sal my ook maar bietjie vang. Dis soos om n Kat-scan te neem, ha ha.
Oktober 30, 2017 om 4:54 vm
Hahaa vir die Kat-scan! Dankie vir inloer, Ineke.
Oktober 30, 2017 om 7:00 vm
Ja, daardie cat scan het my op einde engtevrees gegee en ek dink so n lang tonnel sal dit ook kan veroorsaak
Oktober 29, 2017 om 11:48 vm
Dis baie interessant! Dit is ‘n land wat ek ook graag wil besoek!
Oktober 30, 2017 om 4:52 vm
Oktober 29, 2017 om 1:35 nm
Mooie info! Jullie hebben vast van de eerste tot en met de laatste minuut genoten!!!
Die lekkerste deel begin nou eers!
Oktober 29, 2017 om 7:29 nm
Wow dis interessant. Sal hou van so town under one roof!
Oktober 30, 2017 om 4:45 vm
Ek dink dit kan bietjie woes raak as almal in donker wintermaande daar saamgebondel bly!
November 1, 2017 om 12:29 nm
Ek reis nog lekker saam dankie. Bly ek is nie daar gebore nie… wil nie so onder een dak saam met die hele dorp bly nie.
November 1, 2017 om 3:46 nm
Dit kan effens benoud raak,veral in die wintermaande! Dankie dat jy kom lees het.
November 1, 2017 om 5:14 nm
Weet nie hoe waar dit is nie, maar ek het eenkeer gelees dat depressie, alkoholisme en selfmoord hoog is in Rusland. Hulle skryf dit toe aan die weer. Grou dae aanmekaar sal my ook so aantas. Daardie tonnel sal my bors net so toe getrek het…. beter ek sit maar hier en toer saam met julle waaghalsiges vanaf ‘n veilige distansie.
November 2, 2017 om 5:00 vm
Hierdie een is die nuutste wat by my wys.
November 2, 2017 om 5:06 vm
Dan het my volgende een verdwyn😠soms maak wordpress my so vies.Dankie Toortsie.
November 2, 2017 om 5:10 vm
Ek hoop jy kom reg. Xx
November 5, 2017 om 10:08 nm
OK, I just figured out that you are – or were – traveling in Alaska – wonderful! A long way from home! I suppose you’re not going to be in Seattle are you? If you are I would love to meet. 🙂
November 6, 2017 om 4:02 vm
If I had known,we could have made a plan😃
November 6, 2017 om 4:49 nm
Sad….oh well, I can enjoy your photos!
Vorige bydraeVorige Anderkant van die wêreld (7)
Volgende bydraeVolgende Anderkant van die wêreld (9)